Το ***Until Dawn*** είναι διαδραστικό βιντεοπαιχνίδι επιβίωσης τρόμου το οποίο αναπτύχθηκε από την Supermassive Games και δημοσιεύθηκε από τη Sony Computer Entertainment το 2015 για το PlayStation 4. Η προσθήκη αυτή κυκλοφόρησε επίσημα παγκοσμίως τον Αύγουστο του 2015.

Το βιντεοπαιχνίδι αρχικά προοριζόταν ως κυκλοφορία για το PlayStation 3 με συμβατότητα και με το Playstation Move, αλλά εν τέλη αποφασίστηκε έπειτα από ανακοίνωση τον Αύγουστο του 2014 να είναι exclusive-κυκλοφορία για το PlayStation 4.

Το παιχνίδι εστιάζει στην ιστορία μιας παρέας οχτώ χαρακτήρων οι οποίοι έπειτα από μια ισχυρή χιονοθύελλα μένουν αποκομμένοι σε ένα σαλέ σε ένα βουνό των Βραχώδων Ορών. Πολύ γρήγορα αρχίζουν να γίνονται μάρτυρες υπερφυσικών και μη-εξηγήσιμων γεγονότων και έρχονται αντιμέτωποι με αποφάσεις και επιλογές οι οποίες θα καθορίσουν την μοίρα του καθενός.

Πλοκή
-----

Το παιχνίδι εστιάζει σε μια παρέα οχτώ φίλων οι οποίοι παγιδεύονται μαζί σε ένα απομακρυσμένο καταφύγιο στο βουνό ένα βράδυ του χειμώνα όπου και συνειδητοποιούν πως δεν είναι μόνοι. Σε μία ατμόσφαιρα όπου ο φόβος κυριαρχεί και η πίεση αυξάνεται, πρέπει να πολεμήσουν τους δαίμονές τους και να τα παραμείνουν ζωντανοί μέχρι το χάραμα του ηλίου.

Κάθε απόφαση στην τρομακτική αναζήτηση για απαντήσεις θα μπορούσε να σημαίνει τη διαφορά μεταξύ ζωής και θανάτου για κάθε χαρακτήρα καθώς, οι ενέργειές τους και μόνο θα αποφασίσουν ποιος θα επιβιώσει και θα ξεφύγει από τον τρόμο του βουνού.

Παραγωγή και κυκλοφορία
-----------------------

Το *Until Dawn* αρχικά είχε ανακοινωθεί από την Supermassive Games ως παιχνίδι για το PlayStation 3 και με την προοπτική να υποστηρίζει και το PlayStation Move της Sony.

Ωστόσο το 2013 έφτανε στο τέλος του και έως τότε δεν είχε υπάρξει κάποια επίσημη ανακοίνωση για την κυκλοφορία του παιχνιδιού, διασπείρωντας έτσι φήμες πως είχε ακυρωθεί. Στη συνέχεια παρ'ολ'αυτά οι φήμες διαψεύστηκαν από την Supermassive Games, η οποία υποστήριξε πως το παιχνίδι βρισκόταν ακόμα υπό ανάπτυξη.

Το *Until Dawn* επανεμφανίστηκε στη Gamescom 2014, όπου αποκαλύφθηκε ότι το παιχνίδι ήταν πλέον exclusive για το PlayStation 4 υπό την μορφή Third-person, ενώ ταυτόχρονα έγινε γνωστό πως ο αισθητήρας κίνησης του DualShock 4 αντικατέστησε το PlayStation Move του PlayStation 3.

Στις 26 Μαΐου του 2015, η κυκλοφορίας του παιχνιδιού επιβεβαιώθηκε πως θα ήταν η 25η Αυγούστου του ίδιου χρόνου. Αυτή η ανακοίνωση συνοδεύτηκε με ένα νέο τρέιλερ, ενώ ταυτοχρόνως επιβεβαιώθηκαν πολλαπλές προσθήκες του παιχνιδιού, οι οποίες θα περιλαμβάνουν μια τυπική έκδοση του παιχνιδιού, μια expanded έκδοση και μια έκδοση steelbook.

Υποδοχή
-------

Το *Until Dawn* έλαβε γενικά θετική υποδοχή βασισμένη σε 103 κριτικές, σύμφωνα με τον αθροιστή κριτικών Metacritic**.**

Ο Jeff Marchiafava από το *Game Informer* έγραψε ότι η Supermassive Games είχε «γυαλίσει τη φόρμουλα σε μια τριπλή-γυαλάδα» Η Jessica Vazquez του *Game Revolution* περιέγραψε το σύστημα ως «απρόβλεπτο» επειδή οι παίκτες δεν θα γνώριζαν τις συνέπειες κάθε επιλογής μέχρι να φτάσουν στο τέλος. Η Alexa Ray Corriea από το *GameSpot*ενθουσιάστηκε με το ίδιο το παιχνίδι για τις επιπτώσεις του και την «παράνοια» που προκαλεί κατά τη διάρκεια κρίσιμων επιλογών που διακινδυνεύουν τη ζωή ορισμένων χαρακτήρων. Η ίδια θαύμασε επίσης την πολυμορφία του παιχνιδιού, το οποίο επιτρέπει στον παίκτη να βιώνει ξανά την ιστορία με σκοπό να ανακαλύψει νέες σκηνές.

Η Mollie L Patterson από το Electronic Gaming Monthly πίστευε ότι το παιχνίδι ήταν μια «φανταστική» προσθήκη, αλλά ωστόσο δεν έφτασε στη τελειότητα. Ο Chris Carter από το *Destructoid* χαρακτήρισε το σύστημα "Butterfly Effect" εντυπωσιακό λόγω των επιλογών που δεν επηρεάζουν σημαντικά την πλοκή. Η Louise Blain του *GamesRadar* έκρινε ότι οι περισσότερες επιλογές που κάνουν οι παίκτες στο πρώτο ήμισυ του παιχνιδιού δεν έχουν νόημα, αν και σημείωσε ότι αυτό διορθώνεται στην συνέχεια. Ο Phillip Kollar της *Polygon* σεβάστηκε την απόφαση της Supermassive να μην συμπεριλάβει τη μη αυτόματη αποθήκευση (save), αν και θεώρησε ότι η απόφαση είναι άδικη, επειδή είναι πιθανό εξαιτίας ενός λάθος του QTE (λειτουργία γρήγορου συμβάντος) μπορεί να οδηγήσει στον θάνατο ενός χαρακτήρα.

Παραπομπές
----------

1. ↑  «Until Dawn™». *store.playstation.com*. Ανακτήθηκε στις 1 Ιανουαρίου 2021.
2. ↑  «Until Dawn Was A Very Different Game In 2012». *Kotaku* (στα Αγγλικά). Ανακτήθηκε στις 1 Ιανουαρίου 2021.
3. ↑  «PS4-exclusive Until Dawn is playable on PC with the latest PS Now update». *PCGamesN* (στα Αγγλικά). Ανακτήθηκε στις 1 Ιανουαρίου 2021.
4. ↑  «Until Dawn». *Until Dawn Wiki* (στα Αγγλικά). Ανακτήθηκε στις 1 Ιανουαρίου 2021.
5. 1 2  «Until Dawn». *Until Dawn Wiki* (στα Αγγλικά). Ανακτήθηκε στις 1 Ιανουαρίου 2021.
6. ↑  «Until Dawn». *Metacritic* (στα Αγγλικά). Ανακτήθηκε στις 1 Ιανουαρίου 2021.
7. ↑  Marchiafava, Jeff. «Until Dawn Review – A New Dawn For Interactive Storytelling». *Game Informer* (στα Αγγλικά). Ανακτήθηκε στις 1 Ιανουαρίου 2021.
8. ↑  «Until Dawn Review». *GameRevolution*. Ανακτήθηκε στις 1 Ιανουαρίου 2021.
9. ↑  «Until Dawn Review». *GameSpot* (στα Αγγλικά). Ανακτήθηκε στις 1 Ιανουαρίου 2021.
10. ↑  «Until Dawn review». *EGM* (στα Αγγλικά). 24 Αυγούστου 2015. Ανακτήθηκε στις 1 Ιανουαρίου 2021.
11. ↑  «Review: Until Dawn». *Destructoid* (στα english). Ανακτήθηκε στις 1 Ιανουαρίου 2021. CS1 maint: Μη αναγνωρίσιμη γλώσσα (link)
12. ↑  August 2015, Louise Blain 24. «Until Dawn review: a dark night rises». *gamesradar* (στα Αγγλικά). Ανακτήθηκε στις 1 Ιανουαρίου 2021.
13. ↑  Kollar, Philip (24 Αυγούστου 2015). «Until Dawn review: a cabin in the woods». *Polygon* (στα Αγγλικά). Ανακτήθηκε στις 1 Ιανουαρίου 2021.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 10145244329574480847
* BNF: cb170111105 (data)

 |

 |